Β4-1463, 1474, 1475, 1485, 1489 και 1531/95

Ψήφισμα σχετικά με την Ευρωμεσογειακή Διάσκεψη της Βαρκελώνης

Το Ευρωπαϊκό Κοινοβούλιο,

- έχοντας υπόψη τα ψηφίσματά του για τη μεσογειακή πολιτική,

- έχοντας υπόψη τα συμπεράσματα του Ευρωπαϊκού Συμβουλίου στις συνεδριάσεις του της Λισαβώνας, της Κέρκυρας, του Έσσεν και των Καννών,

- έχοντας υπόψη τις ανακοινώσεις της Επιτροπής προς το Συμβούλιο και το Ευρωπαϊκό Κοινοβούλιο με θέμα «Η ενίσχυση της μεσογειακής πολιτικής της Ευρωπαϊκής Ένωσης» (COM(94)0427 - C4-0213/94) και «Ενίσχυση της μεσογειακής πολιτικής της Ευρωπαϊκής Ένωσης: προτάσεις για τη δημιουργία ευρωμεσογειακής εταιρικής σχέσης» (COM(95)0072 - C4-0119/95),

- έχοντας υπόψη τη δήλωση της Βαρκελώνης και το πρόγραμμα εργασίας (28 Νοεμβρίου 1995),

A. αναγνωρίζοντας το κοινό συμφέρον που έχουν οι μεσογειακές χώρες, τόσο αυτές που ανήκουν στην ΕΕ όσο και οι τρίτες χώρες, να προωθήσουν την ειρήνη, τη σταθερότητα και την οικονομική ευημερία στην περιοχή,

B. τονίζοντας τη σημασία της Διάσκεψης της Βαρκελώνης για τον καθορισμό μίας σταθερής πλατφόρμας για την ανάπτυξη των σχέσεων μεταξύ των χωρών της ΕΕ και των νοτίων μεσογειακών χωρών,

1. συγχαίρει το Συμβούλιο για τις προσπάθειες που έχει ήδη καταβάλει κατά την εφαρμογή της ευρωμεσογειακής πολιτικής με τη διοργάνωση της Διάσκεψης της Βαρκελώνης, τα πρώτα αποτελέσματα της οποίας ανταποκρίνονται στις προσδοκίες του Ευρωπαϊκού Κοινοβουλίου, όπως τις εξέφρασε στο ψήφισμά του της 11ης Οκτωβρίου 1995 ((ΣΠ αυτής της ημερομηνίας, Μέρος ΙΙ, σημείο 7)) σχετικά με τη μεσογειακή πολιτική της Ευρωπαϊκής Ένωσης με την προοπτική της Διάσκεψης της Βαρκελώνης[semigr ] ζητεί να συσταθούν τάχιστα τα όργανα παρακολούθησης, ενώ το Ευρωπαϊκό Κοινοβούλιο και τα εθνικά κοινοβούλια των μεσογειακών χωρών που δεν είναι μέλη της Ένωσης θα πρέπει να συμμετέχουν ενεργά στη διεξαγωγή των εργασιών τους[semigr ] κρίνει εξάλλου ότι πρέπει να μεσολαβήσουν σημαντικές αλλαγές ώστε να φθάσουμε σε μια βιώσιμη μόνιμη και εποικοδομητική διαδικασία[semigr ]

2. υπενθυμίζει σχετικά το προαναφερθέν ψήφισμά του της 11ης Οκτωβρίου 1995 στο οποίο ζητεί τη δημιουργία κοινοβουλευτικής συνέλευσης η οποία να απαρτίζεται από βουλευτές του Ευρωπαϊκού Κοινοβουλίου και από βουλευτές των εταίρων της Λεκάνης της Μεσογείου, ενός Συμβουλίου Υπουργών και ενός Γενικού Γραμματέα που πρέπει να συνέρχονται τακτικά[semigr ]

3. τονίζει τη σημασία της γεωγραφικής αυτής ζώνης και εκφράζει τη βούληση να δώσει μία νέα διάσταση στις μελλοντικές σχέσεις με τις ΤΜΧ, που θα βασίζεται στη συνεργασία και την αλληλεγγύη, ενισχύοντας τους δεσμούς που έχουν δημιουργηθεί από τη γειτνίαση και το ιστορικό γίγνεσθαι[semigr ]

4. τονίζει τη σημασία που έχει για τη Μάλτα και την Κύπρο η ουσιαστική έναρξη των διαπραγματεύσεων προσχώρησης στην Ευρωπαϊκή Ένωση έξι μήνες μετά την ολοκλήρωση της Διακυβερνητικής Διάσκεψης του 1996[semigr ]

5. υπογραμμίζει ότι είναι σημαντικό να τηρηθεί η Διακήρυξη της Βαρκελώνης, στην οποία όλα τα συμβαλλόμενα μέρη δεσμεύθηκαν «να σέβονται τα ανθρώπινα δικαιώματα και τις θεμελιώδεις ελευθερίες και να εγγυηθούν στην πράξη τη νόμιμη άσκηση των δικαιωμάτων και ελευθεριών αυτών[semigr ]

6. τονίζει ότι είναι σημαντικό να προωθηθούν πολιτικές που θα προσανατολίζονται προς την αμοιβαία κατανόηση, δίνοντας ιδιαίτερη προσοχή στην πολιτιστική και κοινωνική διάσταση στις σχέσεις με τις πολύ διαφορετικές μεσογειακές χώρες[semigr ]

7. τονίζει ότι επιβάλλονται επειγόντως πρωτοβουλίες συνεργασίας, ιδίως για την υλοποίηση προγράμματος τεχνικής υποστήριξης των μικρομεσαίων επιχειρήσεων[semigr ]

8. κρίνει ότι η επίτευξη ενός χώρου ελευθέρου εμπορίου έως το έτος 2010 αποτελεί έναν από τους βασικούς στόχους της διαδικασίας που ξεκίνησε στη Βαρκελώνη με αποτέλεσμα την αναδιάρθρωση των οικονομιών των τρίτων μεσογειακών χωρών και τις επακόλουθες επιπτώσεις, καθώς και ότι παρόμοιος χώρος ελευθέρου εμπορίου δεν μπορεί να περιορισθεί μόνον στην ελεύθερη κυκλοφορία αγαθών και υπηρεσιών[semigr ]

9. καλεί την Επιτροπή να παρακολουθεί εκ του σύνεγγυς αυτή τη διαδικασία προκειμένου να αποφευχθούν αντιπαραγωγικές συνέπειες και σοβαρές κοινωνικές επιπτώσεις τόσο στις τρίτες χώρες της Λεκάνης της Μεσογείου όσο και στο εσωτερικό της Ένωσης[semigr ]

10. επιβεβαιώνει τη σημασία των συμπερασμάτων στα οποία κατέληξε το Ευρωπαϊκό Συμβούλιο στη συνεδρίασή του στις Κάννες, όσον αφορά την αποδέσμευση 4.700.000 Ecu από τον κοινοτικό προϋπολογισμό που θα διατεθούν για την χρηματοοικονομική υποστήριξη για την περίοδο 1995- 1999[semigr ]

11. είναι πεπεισμένο για την ανάγκη να ξεκινήσουν οι εργασίες παρακολούθησης σε όλες τις χώρες της Λεκάνης της Μεσογείου έτσι ώστε να επιτευχθεί μια γενική και συνολική προσέγγιση[semigr ]

12. τονίζει τη σημασία της συμμετοχής μη κυβερνητικών οργανώσεων στη διαδικασία καθώς και της ενίσχυσης του ρόλου τους στην κοινωνία προκειμένου να στηριχθεί και να προωθηθεί η ανάπτυξη της κοινωνίας των πολιτών που είναι βασικό στοιχείο για την ανάπτυξη της δημοκρατίας και το σεβασμό των ανθρωπίνων δικαιωμάτων[semigr ]

13. πιστεύει ότι, προκειμένου να αντιμετωπισθεί διεξοδικά η περιβαλλοντική κρίση στην περιοχή, πρέπει να ληφθούν υπόψη οι στόχοι που αναφέρονται στο σχέδιο μεσογειακής δράσης και να εφαρμοσθούν ως αναπόσπαστο μέρος και βασική αρχή των ευρωμεσογειακών εταιρικών σχέσεων[semigr ]

14. αξιολογεί θετικά τη σύγκληση τριών επιμέρους διασκέψεων και ζητεί τη συμμετοχή του Ευρωπαϊκού Κοινοβουλίου και των μη κυβερνητικών οργανώσεων στις διασκέψεις αυτές[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και τις κυβερνήσεις όλων των χωρών που έχουν υπογράψει την τελική διακήρυξη της Διάσκεψης.